*Kivonat a Jászberény Városi Önkormányzat Képviselő-testületének 2018. december 12-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***294/2018. (XII. 12.) határozata***

***Jászberény, 07/12, 07/13 hrsz.-ú ingatlanok belterületbe vonásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a kitöltött és aláírt nyilatkozat Önkormányzat részére történő átadását és az eljárási díj Önkormányzat felé történő befizetését követően kezdeményezi a Jászberény, külterület ***07/12 hrsz. 29335 m2 nagyságú és a 07/13 hrsz. 2393 m2*** nagyságú ingatlan belterületbe vonását üzemcsarnok építés céljára a Jászberényi Járási Hivatal Földhivatali Osztályánál.

2. A Képviselő-testület lemond az engedélyben foglalt jogosultságáról, amennyiben a tulajdonosok határidőn belül nem fizetik meg a belterületbe vonást engedélyező határozatban megállapított földvédelmi járulékot az Önkormányzat részére.

3. A Képviselő-testület felhatalmazza Jászberény város polgármesterét az 1. pont szerinti eljárás megindítására, illetve a 2. pontban meghatározott esetben a lemondó nyilatkozat Jászberényi Járási Hivatal Földhivatali Osztálya felé történő benyújtására.

**Határidő:** folyamatos

**Felelős**: Dr. Szabó Tamás polgármester

Alvári Csaba főépítész

***Erről értesül:***

1. Jász-Nagykun-Szolnok Megyei Kormányhivatal – Szolnok
2. Jászberény Város Főépítésze – helyben
3. Városüzemeltetési Bizottság
4. Városfejlesztési Bizottság
5. Valamennyi Képviselő-testületi tag
6. Irattár

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. december 13.*

 *(Dr. Bessenyei Lilla)*

 *irodavezető*